Source: https://www.riigiteataja.ee/akt/EKodAS
Timestamp: 2017-09-26 07:30:05+00:00

Document:
Euroopa Parlamendi ja nõukogu määruse (EL) nr 211/2011 „Kodanikualgatuse kohta” rakendamise seadus – Riigi Teataja
Eurovoc: 04 POLIITIKA → 0406 poliitiline raamistik → poliitiline filosoofia → demokraatia → osalusdemokraatia [V4.3]
Eurovoc: 04 POLIITIKA → 0406 poliitiline raamistik → poliitiline võim → algatusõigus
Eurovoc: 04 POLIITIKA → 0421 parlament → parlamendi pädevus → parlamentaarne kontroll → avaldus
Eurovoc: 10 EUROOPA ÜHENDUSED → 1006 Euroopa Liidu institutsioonid ja Euroopa avalik teenistus → Euroopa Liidu institutsioon → Euroopa Komisjon
Euroopa Parlamendi ja nõukogu määruse (EL) nr 211/2011 „Kodanikualgatuse kohta” rakendamise seadus (lühend - EKodAS)
Euroopa Parlamendi ja nõukogu määruse (EL) nr 211/2011 „Kodanikualgatuse kohta” rakendamise seadus - sisukord
§ 1 Veebipõhise toetusavalduste kogumise süsteemi tõendamine
§ 2 Toetusavalduse kontrollimine ja tõendamine
RT I, 12.02.2013, 2
07.02.2013 otsus nr 228
Euroopa Parlamendi ja nõukogu määruse (EL) nr 211/2011 „Kodanikualgatuse kohta” rakendamise seadus
Vastu võetud 30.01.2013
§ 1. Veebipõhise toetusavalduste kogumise süsteemi tõendamine
(1) Euroopa Parlamendi ja nõukogu määruse (EL) nr 211/2011 „Kodanikualgatuse kohta” (ELT L 65, 11.03.2011) (edaspidi kodanikualgatuse määrus) artikli 15 lõike 1 ja artikli 6 lõike 3 tähenduses on veebipõhise toetusavalduste kogumise süsteemi vastavust tõendav pädev asutus Andmekaitse Inspektsioon.
(2) Andmekaitse Inspektsioon teeb koostööd Riigi Infosüsteemi Ametiga veebipõhise toetusavalduste kogumise süsteemile esitatavate turvanõuete kontrollimisel.
Veaparandus - Parandatud ilmne ebatäpsus "Riigi Infosüsteemi Ametiga“ Riigi Teataja seaduse § 10 lõike 3 alusel arvestades Riigikogu Kantselei 28.05.2014 taotlust nr 4-14/14-3/13
(3) Kodanikualgatuse korraldaja esitab Andmekaitse Inspektsioonile dokumendid, mille põhjal on võimalik anda tõend selle kohta, et veebipõhine toetusavalduste kogumise süsteem vastab kodanikualgatuse määruse nõuetele.
(4) Andmekaitse Inspektsioonil on õigus veebipõhise toetusavalduste kogumise süsteemi kohta käesoleva paragrahvi lõikes 3 nimetatud tõendi andmiseks nõuda kodanikualgatuse korraldajalt asjakohaseid dokumente ja muud vajalikku teavet ning teha dokumentidest koopiaid.
(5) Kodanikualgatuse määruse artikli 6 lõikes 3 sätestatud ühekuuline tähtaeg algab kõigi tõendamiseks vajalike dokumentide esitamisest. Kui korraldaja ei esita Andmekaitse Inspektsiooni nõutud dokumente või teavet kolme tööpäeva jooksul nõude esitamisest arvates, keeldub Andmekaitse Inspektsioon veebipõhise toetusavalduste kogumise süsteemi kohta tõendi andmisest.
(6) Valdkonna eest vastutav minister võib määrusega kehtestada veebipõhiste toetusavalduste kogumise süsteemi tõendamise korra.
§ 2. Toetusavalduse kontrollimine ja tõendamine
(1) Kodanikualgatuse määruse artikli 15 lõike 2 ja artikli 8 lõike 2 tähenduses on toetusavalduste kontrollimist ja tõendamist korraldavaks asutuseks Siseministeerium.
(2) Toetusavaldusi kontrollitakse kodanikualgatuse määruse III lisas esitatavate andmete alusel, lähtudes rahvastikuregistri andmetest. Toetusavaldusi võib kontrollida pisteliselt.
Veaparandus - Parandatud täheviga sõnas „Toetusavaldusi”. Alus: Riigi Teataja seadus § 10 lõige 3 ja Riigikogu Kantselei 25.02.2013 taotlus nr 1-6/13-30/2.
(3) Valdkonna eest vastutav minister võib määrusega kehtestada toetusavalduste kontrollimise ja tõendamise korra.
[RT I, 29.06.2014, 109 - jõust. 01.07.2014, Vabariigi Valitsuse seaduse § 107³ lõike 4 alusel asendatud alates 2014. aasta 1. juulist „Regionaalminister” sõnadega „Valdkonna eest vastutav minister”.]

References: § 1

§ 2

§ 1
 § 10

§ 2
 § 10
 § 107